Kalvene
Šis raksts ir par apdzīvotu vietu Kalvenes pagastā. Par citām jēdziena Kalvene nozīmēm skatīt nozīmju atdalīšanas lapu. Kalvene (agrāk Tāšu Padure) ir apdzīvota vieta Dienvidkurzemes novada Kalvenes pagastā, pagasta centrs. Izvietojusies pagasta centrā pie autoceļa P115 40 km no novada centra Grobiņas un 170 km no Rīgas. Apdzīvotā vieta izveidojusies ap Tāšu-Padures muižas (Tels-Paddern) centru. 1932. gadā Kalvenei piešķīra biezi apdzīvotas vietas (ciema) statusu. Kalvenē atrodas pagasta administrācija, pamatskola (muižas pilī), doktorāts, kultūras nams, bibliotēka. Tāšu Padures muižā dzimis vācbaltiešu rakstnieks Eduards fon Keizerlings (Eduard Graf von Keyserling, 1855—1918).